Félagsmálaráðherra með borgarafund á Akranesi í kvöld “ Lækkuð greiðslubyrði - Afskriftir lána - Bætt réttarstaða lántakenda , ” eru meðal umræðuefna á fundi sem Árni Páll Árnason félagsmálaráðherra boðar til í kvöld í Tónbergi á Akranesi . Fundurinn hefst klukkan 20:30 og gert ráð fyrir að hann standa til klukkan 22 . Ráðherra mun fjalla um skuldastöðu heimilanna , aðgerðir ríkisstjórnarinnar til að létta greiðslubyrði og fyrirhugaðar leiðréttingar á höfuðstóli erlendra bílalána . Fleiri mál bera sjálfsagt á góma . Heitt verður á könnunni og eru allir velkomnir . Í upphafi fundar flytur ráðherra stutta kynningu þar sem lausnir á skuldavanda fólks eru settar fram á einfaldan og myndrænan hátt . Að því loknu mun hann svara spurningum og hlusta á hugmyndir frá Akurnesingum í þessum málaflokki og bregðast við þeim . Fundurinn á Akranesi er sá sjötti í röð tíu borgarafunda sem félagsmálaráðherra heldur víðs vegar um landið nú í maí . Á fundunum er farið yfir leiðir og raunveruleg dæmi sem sýna hvernig fólk í miklum skuldavanda hefur fengið gjaldfrest , lægri greiðslubyrði eða niðurfellingu skulda með því að nýta sér úrræði sem eru í boði . Bætt löggjöf um skuldaaðlögun er skýrð út , svo og hlutverk nýs embættis umboðsmanns skuldara sem mun vinna með hag skuldara að leiðarljósi . Lögfræðingur og ráðgjafi frá Ráðgjafarstofu um fjármál heimilanna eru með í för og verða til viðtals á fundinum . Fundarstjóri er Helga Gunnarsdóttir , framkvæmdastjóri Fjölskyldustofu Akraness